Fëmijëria e Ivanit

Fëmijëria e Ivanit është një film i realizuar në 1962 nga Andrej Tarkovski duke qënë filmi i parë i metrazhit të gjatë të Tarkovskit. Filmi u prezantua në Festivalin e Filmit të Venecias dhe fitoi Luanin e Artë për filmin më të mirë ex aequo (po në atë nivel) me Family Chronicle të Valerio Zurlini. Filmi tregon historinë e një fëmije i cili merr pjesë në Luftën e Dytë Botërore. Historia alternon realizmin e papërpunuar të luftës me digresione të vazhdueshme ëndërrore, në një atmosferë shumë sugjestionuese që nuk ka asnjë lidhje me skenën bashkëkohore të kinemasë Sovjetike. 

Skenari për këtë film ishte një përshtatje e Ivan, një histori e shkurtër e shkruar nga romancieri rus i luftës Vladimir Bogomolov, e përkthyer në më shumë se 20 gjuhë dhe e lexuar gjerësisht. Protagonist fëmijë i kësaj historie tragjike të humbjes së pafajësisë është eksploruesi dymbëdhjetë vjeç Ivan Bondarev, rinia e të cilit përfundon para kohe pasi gjermanët vrasin nënën dhe motrën e tij. Dëshira për hakmarrje fillon. Tarkovski, analizon brishtësinë e gjendjes njerëzore nën ndikimin e luftës nga këndvështrimi i një fëmije - një prekje origjinale duke pasur parasysh natyrën e profesionit ushtarak. Debutimi regjisor i Tarkovski-t doli të ishte një nga përpjekjet më të vlerësuara nga çdo regjisor sovjetik si brenda ashtu edhe jashtë vendit, duke fituar njohje si në festivalet e filmit në Venecia dhe San Francisco. Figura "Tarkovsky" shpërthen papritur.

 Referime